СЪОБЩЕНИЕ

През 2017г. РЗИ-Бургас продължава да работи по изпълнение задачите на Националната програма за намаляване въздействието на радон в сгради върху здравето на българското население 2013-2017г.

Радонът е естествен радиоактивен газ, невидим, без мирис и вкус. Образува се от естествения разпад на урана, който се намира в почти всички видове почви и скали. При радиоактивното разпадане уранът се превръща в радий, а радият от своя страна се превръща в радиоактивен газ- радон 222.

Газът радон-222 може свободно да прониква в сградите през дефекти и пукнатини във външната обвивка на сградата и основите й.

Получената индивидуална доза от естествения радиационен фон за българското население е средно 2,3 милисиверта годишно. Радонът има основен дял от облъчването, дължащо се на естествения радиационен фон - около 50 % .

Основният път на въздействие на радон и дъщерните му продукти е чрез инхалиране (вдишване). Счита се, че радонът е втората по значимост след тютюнопушенето причина за възникване на рак на белия дроб и основна причина за същото заболяване при непушачите. Ракът на белия дроб е едно от най-опасните онкологични заболявания и в голям процент от случаите завършва с летален изход. Влияние върху риска за рак на белия дроб оказват продължителността на облъчването, възрастта на индивида (децата са най-застрашени), индивидуалната радиочувствителност. Особено опасно е съчетанието на високи концентрации на радон в жилищни и работни помещения с тютюнопушене и други канцерогенни фактори.

Към настоящия момент е измерена средногодишната концентрация на радон в 102 жилища, намиращи се на територията на област Бургас.

Една от основните цели на програмата е повишаване на нивото на информираност сред българското население, относно риска от въздействието на радона върху здравето. За да бъде оценено нивото на информираност сред населението, относно този риск, **Моля да попълните нашата „АНКЕТА-РАДОН“,** която ще намерите на приложения линк:

<http://www.anketa-radon.com/>

27.10.2017г.